title: 2009/237/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система (GNSS) за финансовата 2006 година

text:
               31.3.2009

               BG

               Официален вестник на Европейския съюз

               L 88/262

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система (GNSS) за финансовата 2006 година
   (2009/237/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския надзорен орган на глобалната навигационна спътникова система (GNSS) за финансовата 2006 година (1),
   като взе предвид доклада на Сметната палата относно окончателните годишни отчети на Европейския надзорен орган на глобалната навигационна спътникова система (GNSS) за финансовата 2006 година, придружен от отговорите на Органа (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (4), и по-специално член 12 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0127/2008),

               1.

               Освобождава от отговорност изпълнителния директор на Европейския надзорен орган на глобалната навигационна спътникова система (GNSS) във връзка с изпълнението на бюджета на Органа за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския надзорен орган на глобалната навигационна спътникова система (GNSS), Съвета, Комисията и Сметната палата, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 38.

      (2)  ОВ C 309, 19.12.2007 г., стр. 72.

      (3)  ОВ L 248, 16.9.2002 г., стр. 1.

      (4)  ОВ L 246, 20.7.2004 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/263

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския надзорен орган на глобалната навигационна спътникова система (GNSS) за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския надзорен орган на глобалната навигационна спътникова система (GNSS) за финансовата 2006 година (1),
   като взе предвид доклада на Сметната палата относно окончателните годишни отчети на Европейския надзорен орган на глобалната навигационна спътникова система (GNSS) за финансовата 2006 година, придружен от отговорите на Органа (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (4), и по-специално член 12 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0127/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че Органът започна дейността си през 2006 г. и че през септември 2006 г., след инсталиране на необходимите финансови системи, пое отговорността за своята финансова дейност от Комисията;

         Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка отделна агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-частни партньорства (съвместни инициативи в областта на технологиите);

               3.

               Отбелязва, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (без 2 агенции, които подлежат на одит от Сметната палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална спрямо относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и компетентната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да извършва редовни (и ad hoc) одити на изпълнението на бюджетите на агенциите; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите работни места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за възлагане на обществените поръчки, Финансовия регламент, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент, са предназначени за по-големи институции и повечето от малките агенции нямат необходимия размер, за да се справят с тези нормативни изисквания; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимия размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични правила за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет, да вземе предвид резултатите от изпълнението на бюджета от различните агенции през предходни години, по-специално през година n-1, и да преразгледа съответно заявения бюджет от конкретната агенция; приканва компетентна комисия да се съобрази с това преразглеждане и, ако то не е предприето от Комисията, сама да преразгледа въпросния бюджет, като го сведе до реалистично равнище, съответстващо на капацитета за усвояване и изпълнение на въпросната агенция;

               11.

               Припомня своето решение за освобождаване от отговорност по отношение на финансовата 2005 година, в което Комисията беше приканена да представя на всеки пет години проучване относно добавената стойност на всяка съществуваща агенция; приканва всички отговорни институции, в случай на отрицателна оценка за добавената стойност, да предприемат необходимите действия, като преформулират мандата на съответната агенция или като я закрият; отбелязва, че през 2007 г. Комисията не е извършила нито една оценка; настоятелно приканва Комисията да представи най-малко 5 такива оценки, преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Счита, че препоръките на Сметната палата следва да бъдат приложени незабавно, а равнището на изплатените субсидии на агенциите следва да бъде приведено в съответствие с техните действителни касови потребности; освен това счита, че измененията към общия Финансов регламент следва да бъдат включени в рамковия финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход сред агенциите по отношение на представянето на извършените от тях дейности през въпросната финансова година, на техните отчети и доклади относно бюджетното и финансовото управление и на въпроса до каква степен е допустимо изпълнителният директор на агенцията да изготвя декларация за достоверност и точност на отчетите; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните указания на Комисията за съставяне на доклади за дейността да не изискват изрично от агенцията изготвяне на декларация за достоверност и точност на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня своята резолюция от 12 април 2005 г. (6), в който директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, декларация за достоверност и точност на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си указания към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверност и точност на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (7)), че изразходването на субсидиите, платени от Комисията от бюджета на Общността, не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата размерът на изплащаните на агенциите субсидии да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не са приложили счетоводната система АВАС (годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверност и точност на отчетите по отношение на три агенции (Европейски център за развитие на професионално обучение (CEDEFOP), Европейски полицейски колеж (CEPOL) и Европейска железопътна агенция); за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване;

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от финансовия регламент поради липса на човешки ресурси.“;

               23.

               Отбелязва обаче забележката на вътрешния одитор в доклада за дейността му за 2006 г., че от 2007 г., благодарение на допълнителните човешки ресурси, предоставени от Комисията на Службата за вътрешен одит (СВО), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, които подлежат на одит от СВО съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага СВО, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета, и на Комисията доклад от директора ѝ, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Отбелязва, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместната декларация на Парламента, Съвета и Комисията (8), договорена по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета, на 13 юли 2007 г., в която се призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на специални дисциплинарни комисии, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на своя междуинституционална дисциплинарна комисия;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва изявлението в обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Поради това приветства ангажимента на Комисията да представи съобщение относно бъдещето на регулаторните агенции в хода на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (9),

                           —

                           Служба на Общността за сортовете растения — в пари и парични еквиваленти: 18 милиона евро (10);

         Конкретни бележки

               32.

               Отбелязва забележката в доклада на Сметната палата за 2006 г., че проверката, извършена от Палатата на представителна извадка от 80 операции, е показала наличието на слабости в работата на системите за управление и контрол, които включват започване на операции без необходимите за целта пълномощия и поемане на правно задължение при отсъствие на предхождащо бюджетно задължение, в противоречие с изискванията на Финансовия регламент;

               33.

               Отбелязва, че от 1 януари 2007 г. Органът е собственик на всички материални и нематериални активи, създадени или разработени във фазата на развитие на програмата „Галилео“;

               34.

               Припомня предаването на функции от съвместното предприятие „Галилео“ на Органа, започнало през декември 2006 г. с прехвърлянето на 70 милиона евро и на правата и задълженията, свързани с FP6, MEDA, EGNOS и други споразумения; следователно, въпреки че субсидията от Общността и другите приходи на Органа през 2006 г. са в размер на малко повече от 7 милиона евро, сборът на активите на Органа в края на 2006 г. възлиза на 76,6 милиона евро;

               35.

               Посочва освен това, че според отговорите на Органа през 2007 г. той е получил 97 % от допълнителна сума от 65 милиона евро след сключване на споразумение между глобалната спътникова навигационна система (GNSS) и тримата съдружници в съвместното предприятие (Европейската космическа агенция, Националния център за дистанционно наблюдение на Китай и MATIMOP — Промишления център за научни изследвания и развитие на Израел); отбелязва забележката на Сметната палата, че тази сума не включва полученото салдо при прекратяването на дейността на съвместното предприятие „Галилео“, което може да бъде прехвърлено на Органа единствено след края на процедурата по прекратяване;

               36.

               Установява от заключенията на Съвета, приети вследствие на заседанието му на 3 декември 2007 г., че прогнозните разходи на програмите за GNSS за периода 2007—2013 г. възлизат на 3,4 милиарда евро и че проектът ще бъде финансиран с обществени средства;

               37.

               Заключава следователно, че макар да представлява агенция на ЕС, Органът, в качеството на собственик на всички активи на „Галилео“, ще изпълнява функции, различни от тези на която и да е друга регулаторна агенция и че поради наличието на значителни суми по счетоводния му баланс ще изисква особено строг контрол от страна на органите, чиято задача е да контролират разходването на средства на ЕС;

               38.

               Отбелязва, че прекратяването на дейността на съвместното предприятие „Галилео“ ще бъде обект на специален доклад на Сметната палата през 2008 г.

      (1)  ОВ C 261, 31.10.2007 г., стр. 38.

      (2)  ОВ C 309, 19.12.2007 г., стр. 72.

      (3)  ОВ L 248, 16.9.2002 г., стр. 1.

      (4)  ОВ L 246, 20.7.2004 г., стр. 1.

      (5)  ОВ L 357, 31.12.2002 г., стр. 72.

      (6)  Всички резолюции относно агенциите са публикувани в ОВ L 196, 27.7.2005 г.

      (7)  ОВ C 273, 15.11.2007 г., стр. 1.

      (8)  Документ на Съвета DS 605/1/07, Преработка 1.

      (9)  Източник: Доклад за годишните отчети на Службата за хармонизация във вътрешния пазар за финансовата 2006 година заедно с отговорите на Службата (ОВ C 309, 19.12.2007 г., стр. 141).

      (10)  Източник: Доклад за годишните отчети на Службата на Общността за сортовете растения за финансовата 2006 година заедно с отговорите на Службата (ОВ C 309, 19.12.2007 г., стр. 135).


title: Решение на Съвета от 7 ноември 2000 година относно сключването, от името на Общността, на Конвенцията за защита на Рейн

text:
Важна правна забележка

|

32000D0706

Официален вестник n° L 289 , 16/11/2000 стр. 0030 - 0030 специално чешко издание глава 11 том 34 стр. 223  - 223 специално испанско издание глава 11 том 34 стр. 223  - 223 специално унгарско издание глава 11 том 34 стр. 223  - 223 специално литвийско издание глава 11 том 34 стр. 223  - 223 LV.ES глава 11 том 34 стр. 223  - 223 MT.ES глава 11 том 34 стр. 223  - 223 PL.ES глава 11 том 34 стр. 223  - 223 SK.ES глава 11 том 34 стр. 223  - 223 специално словенско издание глава 11 том 34 стр. 223  - 223

		20001107Решение на Съветаот 7 ноември 2000 годинаотносно сключването, от името на Общността, на Конвенцията за защита на Рейн(2000/706/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 175, параграф 1 и първото изречение от първата алинея на член 300, параграф 2 и първата алинея на член 300, параграф 3,като взе предвид предложението от Комисията,като взе предвид становището на Европейския парламент [1],като има предвид, че:(1) С Решение 77/586/ЕИО [2], Общността сключи Конвенция за защита на Рейн от химическо замърсяване и Допълнителното споразумение към Спогодбата, подписана в Берн на 29 април 1963 г., относно Международната комисия за защита на Рейн от замърсяване.(2) На 25-тото заседание на Координационната група на Международната комисия за защита на Рейн, крайречните държави сметнаха за необходимо да се предвиди нова Конвенция за защита на Рейн и за откриване на преговори за тази цел.(3) Европейската комисия, действаща от името на Общността, взе участие в тези преговори съгласно директивите за преговаряне, дадени от Съвета, и тези преговори бяха приключени през януари 1998 г.(4) В светлината на изхода от тези преговори, Съветът реши през март 1999 г., че Общността би подписала новата Конвенция за защита на Рейн при условие за последващото й сключване, и разреши това подписване от името на Общността. Новата Конвенция за защита на Рейн беше подписана на 12 април 1999 г. в Берн (Швейцария),РЕШИ:Член 1Конвенцията за защита на Рейн се одобрява от името на Общността.Текстът на Конвенцията е приложен към настоящото решение.Член 2Председателят на Съвета е оправомощен да посочи лицето или лицата, упълномощени да депозират инструмента на одобрение при правителството на Конфедерация Швейцария съгласно член 17 от Конвенцията.Подписано в Брюксел на 7 ноември 2000 година.За СъветаПредседателD. Voynet[1] Становище от 17 май 2000 г. (все още непубликувано в Официален вестник).[2] ОВ L 240, 19.9.1977, стр. 35.--------------------------------------------------


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейската агенция за околната среда за финансовата 2008 година

text:
               25.9.2010

               BG

               Официален вестник на Европейския съюз

               L 252/151

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейската агенция за околната среда за финансовата 2008 година
   (2010/522/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за околната среда за финансовата 2008 година,
   като взе предвид доклада на Сметната палата относно годишните отчети на Европейската агенция за околната среда за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (кодифицирана версия) (3), и по-специално член 13 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0092/2010),

               1.

               Освобождава от отговорност изпълнителния директор на Европейската агенция за околната среда във връзка с изпълнението на бюджета на Агенцията за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за околната среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 60.

      (2)  ОВ L 248, 16.9.2002 г., стр. 1.

      (3)  ОВ L 126, 21.5.2009 г., стр. 13.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/152

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за околната среда за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за околната среда за финансовата 2008 година,
   като взе предвид доклада на Сметната палата относно годишните отчети на Европейската агенция за околната среда за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (кодифицирана версия) (3), и по-специално член 13 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0092/2010),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи от отговорност изпълнителния директор на Европейската агенция за околната среда във връзка с изпълнението на бюджета на Агенцията за финансовата 2007 година (5) и в резолюцията, придружаваща решението за освобождаване от отговорност, Парламентът, наред с другото, констатира слабости в управлението на споразуменията за отпускане на безвъзмездни средства с Европейските тематични центрове и призова Агенцията да спазва изцяло правилата за възлагане на обществени поръчки,

               1.

               Отбелязва, че оперативните приходи на Агенцията за 2008 г. възлизат на 37 100 000 EUR, в това число субсидията от страна на Общността, която е в размер на 31 700 000 EUR; припомня, че тази сума е с над 2 000 000 EUR по-малка в сравнение с общия бюджет за 2007 г.; изразява удовлетворение от цялостното изпълнение на бюджетните кредити за поети задължения и бюджетните кредити за плащания.

               2.

               Подчертава ролята на Агенцията за оценката във връзка с прилагането на европейското законодателство за околната среда както в рамките на Съюза, така и в съседните държави.

      Изпълнение

               3.

               Отбелязва изключително положителните основни констатации във външната оценка на децентрализираните агенции на ЕС, поръчана от Комисията през 2009 г.; по-конкретно приветства Агенцията за изграждането на добре развита система за основано на дейностите управление, многогодишна работна програма, балансирана карта за оценка с показатели и интегрирана система за контрол на управлението, като всички те допринасят за ефективното управление на Агенцията.

               4.

               Отбелязва, че друга независима външна оценка на петгодишната стратегия на Агенцията за периода 2004—2008 г. също е показала нейната ефективност при постигането на поставените цели и удовлетворяването на бенефициерите ѝ.

               5.

               Изисква от Агенцията да продължи да представя редовно (т.е. веднъж на всеки пет години) независима външна оценка въз основа на регламента за създаването си и на работните програми, приети от управителния съвет; ето защо приканва Агенцията да информира органа по освобождаване от отговорност за развитието в следващата външна оценка за периода 2009—2013 г.

               6.

               Изисква от Агенцията да представи под формата на таблица, приложена към следващия доклад на Сметната палата, съпоставка между резултатите, постигнати през разглежданата година за освобождаване от отговорност, и тези, постигнати в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години.

               7.

               Отбелязва забележката на Сметната палата, която, по отношение на сключените от Агенцията споразумения за предоставяне на безвъзмездна финансова помощ, настоява да се предоставят повече пояснения във връзка с часовете положен труд, които се заплащат на партньорите; подчертава, че с цел намаляване на риска от неправомерни плащания следва да се предоставят по-ясни инструкции на бенефициерите относно изчислението на ставката; също така е необходимо да се установи ясна връзка между декларираните разходи и прогнозираните разходи, посочени в плановете за изпълнение.

      Договори за наем

               8.

               Отбелязва забележката на Сметната палата, че е трябвало да се организира тръжна процедура за преустройството на наетите от Агенцията помещения, вместо да се покриват разходите за услугите на дружество, посочено от собствениците на сградата.

      Вътрешен одит

               9.

               Отчита, че Агенцията е изпълнила девет от 27-те препоръки, отправени от службата за вътрешен одит от 2006 г. досега; отбелязва, че от 17-те препоръки, които все още не са изпълнени, пет се считат за „много важни“ и засягат управлението на безвъзмездните средства (що се отнася до установяването на финансови механизми, насърчаването на проверките на място/проверките на безвъзмездните средства, както и наблюдението и контрола на усвояването на безвъзмездни средства) и прилагането на стандартите за вътрешен контрол (що се отнася до определянето на чувствителните функции и подобряването на счетоводната система).

               10.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 60.

      (2)  ОВ L 248, 16.9.2002 г., стр. 1.

      (3)  ОВ L 126, 21.5.2009 г., стр. 13.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 180.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: 2011/834/ЕС: Решение на Комисията от 13 декември 2011 година за прекратяване на процедурата срещу субсидиране във връзка с вноса на някои видове полиетилен терефталат с произход от Оман и Саудитска Арабия

text:
               14.12.2011

               BG

               Официален вестник на Европейския съюз

               L 330/43

         РЕШЕНИЕ НА КОМИСИЯТА
   от 13 декември 2011 година
   за прекратяване на процедурата срещу субсидиране във връзка с вноса на някои видове полиетилен терефталат с произход от Оман и Саудитска Арабия
   (2011/834/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (1) (наричан по-долу „основният регламент“), и по-специално член 14 от него,
   след консултация с Консултативния комитет,
   като има предвид, че:
   A.   ПРОЦЕДУРА

               (1)

               На 3 януари 2011 г. Европейската комисия (наричана по-долу „Комисията“) получи жалба относно предполагаемо субсидиране на някои видове полиетилен терефталат (PET) с произход от Оман и Саудитска Арабия (наричани по-долу „засегнатите държави“), което причинява вреда на индустрията на Съюза.

               (2)

               Жалбата бе подадена от Комитета на производителите на полиетилен терефталат (PET) в Европа (CPME) (наричан по-долу „заявителят“) от името на производители, представляващи основен дял, в конкретния случай над 50 %, от общото производство на някои видове PET в Съюза съгласно член 10 от основния регламент.

               (3)

               Жалбата съдържаше prima facie доказателства за съществуването на субсидиране и за произтичаща от него съществена вреда, което бе счетено за достатъчно основание за образуване на процедура срещу субсидиране.

               (4)

               Преди образуването на процедурата и в съответствие с член 10, параграф 7 от основния регламент Комисията уведоми правителствата на Оман и на Саудитска Арабия, че е получила надлежно документирана жалба, според която субсидиран внос на някои видове PET с произход от Оман и Саудитска Арабия причинява съществена вреда на индустрията на Съюза. Правителствата на Оман и на Саудитска Арабия бяха поканени поотделно на консултации с цел изясняване на ситуацията във връзка със съдържанието на жалбата и вземане на решение по взаимно съгласие. По време на консултациите не бе постигнато решение по взаимно съгласие.

               (5)

               След консултации с Консултативния комитет, с известие, публикувано в Официален вестник на Европейския съюз
                   (2) на 16 февруари 2011 г., Комисията образува процедура срещу субсидиране във връзка с вноса в Европейския съюз на някои видове PET с произход от Оман и Саудитска Арабия.

               (6)

               На същата дата Комисията образува антидъмпингова процедура относно вноса в Съюза на някои видове PET с произход от засегнатите държави (3).

               (7)

               Комисията изпрати въпросници до индустрията на Съюза, до износителите/производителите в засегнатите държави, до вносителите, до всяко сдружение, за което се знае, че е засегнато, както и до органите на засегнатите държави. На заинтересованите страни беше предоставена възможността да изразят писмено своите становища и да поискат да бъдат изслушани в рамките на срока, посочен в известието за образуване.

               (8)

               Бяха изслушани всички заинтересовани страни, които пожелаха и посочиха конкретни причини за това.

         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (9)

               С писмо до Комисията от 12 октомври 2011 г. CPME официално оттегли жалба си.

               (10)

               В съответствие с член 14, параграф 1 от основния регламент процедурата може да бъде прекратена при оттегляне на жалбата, освен ако такова прекратяване не би било в интерес на Съюза.

               (11)

               Във връзка с това следва да се отбележи, че Комисията не установи никакъв довод, че прекратяването не би било в интерес на Съюза, както и нито една заинтересована страна не изтъкна подобен довод. Поради това Комисията сметна, че настоящата процедура следва да бъде прекратена. Заинтересованите страни бяха съответно информирани за това и им бе предоставена възможност за коментар.

               (12)

               Някои заинтересовани страни изразиха мнение в подкрепа на прекратяване на процедурата. Други заинтересовани страни, макар и да подкрепят прекратяването на процедурата, поискаха разгласяване на констатациите от разследването.

               (13)

               В тази връзка следва да се отбележи, че Комисията не достигна до заключение въз основа на констатациите си и следователно не е в състояние да разгласи данни, събрани преди оттегляне на жалбата.

               (14)

               С оглед на гореизложеното беше направен изводът, че не са налице убедителни доводи срещу прекратяването на процедурата.

               (15)

               Поради това Комисията стига до заключението, че процедурата срещу субсидиране във връзка с вноса в Съюза на някои видове полиетилен терефталат (PET) с произход от Оман и Саудитска Арабия следва да бъде прекратена,

         ПРИЕ НАСТОЯЩОТО РЕШЕНИЕ:
   Член 1
   Процедурата срещу субсидиране във връзка с вноса на полиетилен терефталат с коефициент на вискозитет 78 ml/g или по-висок, съгласно стандарт ISO 1628-5, с произход от Оман и Саудитска Арабия, класиран понастоящем в код по КН 3907 60 20, се прекратява.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 13 декември 2011 година.

            За Комисията

            Председател

         José Manuel BARROSO

      (1)  ОВ L 188, 18.7.2009 г., стр. 93.

      (2)  ОВ C 49, 16.2.2011 г., стр. 21.

      (3)  ОВ C 49, 16.2.2011 г., стр. 16.


title: Решение (ОВППС) 2017/300 на Съвета от 17 февруари 2017 година за удължаване на мандата на специалния представител на Европейския съюз за Африканския рог

text:
               21.2.2017

               BG

               Официален вестник на Европейския съюз

               L 43/219

         РЕШЕНИЕ (ОВППС) 2017/300 НА СЪВЕТА
   от 17 февруари 2017 година
   за удължаване на мандата на специалния представител на Европейския съюз за Африканския рог
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 8 декември 2011 г. Съветът прие Решение 2011/819/ОВППС (1) за назначаване на г-н Alexander RONDOS за специален представител на Европейския съюз (СПЕС) за Африканския рог. Мандатът на СПЕС изтича на 28 февруари 2017 г.

               (2)

               Мандатът на СПЕС следва да бъде удължен с още 16 месеца.

               (3)

               СПЕС ще изпълнява мандата си в контекста на ситуация, която може да се влоши и да попречи на постигането на целите на външната дейност на Съюза, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   1.   Мандатът на г-н Alexander RONDOS като СПЕС за Африканския рог се удължава до 30 юни 2018 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   2.   За целите на мандата на СПЕС се приема, че Африканският рог включва Република Джибути, Държавата Еритрея, Федерална демократична република Етиопия, Република Кения, Федерална република Сомалия, Република Судан, Република Южен Судан и Република Уганда. По въпроси с по-широко регионално отражение СПЕС установява диалог с държави и регионални образувания извън Африканския рог, когато това е целесъобразно.
   Член 2
   Цели на политиката
   1.   Мандатът на СПЕС се основава на целите на политиката на Съюза по отношение на Африканския рог, определени в приетата на 14 ноември 2011 г. стратегическа рамка на ЕС, в приетия на 26 октомври 2015 г. регионален план за действие 2015 — 2020 г. по отношение на Африканския рог и в съответните заключения на Съвета, а именно да дава активен принос към регионалните и международните усилия за постигане на мирно съвместно съществуване и на траен мир, сигурност и развитие в държавите от региона и между тях. Освен това СПЕС допринася за повишаване на качеството, интензивността и въздействието на многостранния ангажимент на Съюза в Африканския рог и обществената осведоменост за него.
   2.   Целите на политиката, за които СПЕС дава своя принос, включват, inter alia:

               а)

               продължаващото стабилизиране на региона на Африканския рог, като се вземе предвид по-широката регионална динамика;

               б)

               разрешаването на конфликтите, по-специално тези в Сомалия, Южен Судан и Судан, и предотвратяването и ранното предупреждение за възможни конфликти между или в държавите от региона;

               в)

               подкрепата на регионалното сътрудничество в областта на политиката, сигурността и икономиката;

               г)

               по-доброто управление на смесените миграционни потоци от и в рамките на региона на Африканския рог, насочено също към първопричините за тези потоци.

         Член 3
   Мандат
   1.   За постигане на целите на политиката на Съюза по отношение на Африканския рог СПЕС има следния мандат:

               а)

               въз основа на стратегическата рамка и регионалния план за действие да установи отношения с всички заинтересовани страни в региона, правителствата, регионалните власти, международните и регионалните организации, гражданското общество и диаспорите, за да спомогне за постигането на целите на Съюза и да допринесе за по-доброто разбиране на ролята на Съюза в региона;

               б)

               да установи контакт с основни участници извън региона, които имат влияние в региона на Африканския рог, с цел справяне с проблемите, свързани с по-широката регионална стабилност, включително по отношение на Червено море, западната част на Индийския океан и по отношение на финансирането на Африканската мисия в Сомалия (AMISOM). Тези контакти трябва да включват двустранен ангажимент със Съединените американски щати, страните от Персийския залив, Египет, Турция, Китай, регионални контакти със Съвета за сътрудничество с Персийския залив и взаимодействие с други заинтересовани участници при тяхната поява;

               в)

               да представлява Съюза на съответните международни форуми, когато е целесъобразно, и да спомага за популяризирането на подкрепата на Съюза за управление на кризи, както и за решаването и предотвратяването на конфликти;

               г)

               да насърчава и да подкрепя ефективното сътрудничество в областта на политиката и сигурността и икономическата интеграция в региона чрез партньорството на Съюза с Африканския съюз (АС) и регионалните организации, по-специално Междуправителствения орган за развитие (IGAD);

               д)

               да следи политическите събития в региона и да допринася за разработването на политиката на Съюза по отношение на този регион, включително във връзка с Еритрея, Етиопия, Сомалия, Судан, Южен Судан, граничния спор между Джибути и Еритрея, граничния спор между Етиопия и Еритрея, изпълнението на споразумението от град Алжир, инициативата за басейна на река Нил и други проблеми в региона, които дават отражение върху неговата сигурност, стабилност и благоденствие;

               е)

               по отношение на Сомалия — като работи в тясна координация с ръководителя на делегацията на Съюза за Сомалия и съответните регионални и международни партньори, включително специалния представител на генералния секретар на ООН за Сомалия, АС и IGAD, да продължи активно да допринася за действията и инициативите, насочени към по-нататъшно стабилизиране на Сомалия, да подкрепи ново споразумение за партньорство, като се основава на постиженията в рамките на Пакта за нов договор от 2013 г. и на завършването на процеса на изграждане на федерална държава, и да способства за политическия преход след приключването на изборния процес. Освен това СПЕС продължава да подкрепя развитието на сектора на сигурността в Сомалия, включително чрез мисии на Съюза по линия на ОПСО, разположени в региона, и да работи за подобрена координация на международните донори за подкрепа на сектора на сигурността в Сомалия, в тясна консултация с държавите членки;

               ж)

               по отношение на Судан — като работи в тясно сътрудничество с ръководителите на делегациите на Съюза в Хартум и към АС в Адис Абеба, да допринася за последователността и ефективността на политиката на Съюза спрямо Судан и да подкрепя политически решения на продължаващите конфликти в Дарфур, Южен Кордофан и Сини Нил, и националното помирение чрез цялостен политически процес. Във връзка с това СПЕС следва да допринася за последователен международен подход с АС, и по-специално с групата на високо равнище на АС по изпълнението на договореностите за Судан и Южен Судан (AUHIP), ООН и други водещи регионални и международни заинтересовани страни, като има предвид също така необходимостта да се подкрепи мирното съвместно съществуване на Судан и Южен Судан, по-специално чрез изпълнение на споразуменията от Адис Абеба и решаване на неуредените въпроси след всеобхватното мирно споразумение;

               з)

               по отношение на Южен Судан — като се основава на споразумението за разрешаването на конфликта в Южен Судан, да продължава да сътрудничи на регионално равнище, по-специално с ООН, АС, IGAD, съседните на Южен Судан държави и други водещи международни партньори, за да се гарантират изпълнението на споразумението и предотвратяването на по-нататъшен конфликт. Във връзка с това СПЕС ще работи в тясно сътрудничество с ръководителите на делегации на Съюза в Джуба и към АС в Адис Абеба;

               и)

               да проучва трансграничните предизвикателства, по-специално във връзка с миграцията, и при поискване да участва в диалози относно миграцията със съответните заинтересовани страни, както и да допринася в по-общ план за политиката на Съюза в областта на миграцията и бежанците по отношение на региона, в съответствие с политическите приоритети на Съюза, с оглед увеличаване на сътрудничеството, включително относно връщането и обратното приемане;

               й)

               да следи отблизо други трансгранични предизвикателства, засягащи региона на Африканския рог, с акцент върху радикализацията и тероризма, но и без да пренебрегва сигурността на мореплаването и пиратството, организираната престъпност, контрабандата и трафика на оръжия, продукти от видове от дивата флора и фауна, наркотици и друга контрабанда, и всички политически последици и последици за сигурността от хуманитарните кризи;

               к)

               да насърчава хуманитарния достъп из целия регион;

               л)

               да допринася за изпълнението на Решение 2011/168/ОВППС на Съвета (2) и на политиката на Съюза в областта на правата на човека в сътрудничество със СПЕС за правата на човека, включително насоките на ЕС относно правата на човека, и по-специално насоките на ЕС относно децата и въоръжените конфликти и насоките на ЕС относно насилието срещу жените и момичетата и борбата с всички форми на дискриминация срещу тях, както и за изпълнението на политиката на Съюза във връзка с Резолюция 1325 (2000) на Съвета за сигурност на ООН, включително чрез наблюдение и доклади във връзка с развитието на събитията, както и чрез изготвяне на препоръки в тази област.

         2.   За целите на изпълнението на своя мандат СПЕС, inter alia:

               а)

               съветва и съответно докладва във връзка с определянето на позициите на Съюза на международни форуми, за да насърчава активно цялостния политически подход на Съюза спрямо Африканския рог;

               б)

               проследява всички дейности на Съюза.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясно сътрудничество с Европейската служба за външна дейност (ЕСВД) и със съответните ѝ подразделения, както и с всички съответни делегации на Съюза в региона и Комисията.
   4.   СПЕС е базиран основно в региона, като същевременно осигурява редовно присъствие в централата на ЕСВД.
   Член 5
   Финансиране
   1.   Референтната сума, предназначена за покриване на свързаните с мандата на СПЕС разходи за периода от 1 март 2017 г. до 30 юни 2018 г., е в размер на 3 400 000 EUR
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите е предмет на договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на своя мандат и съответно предоставените финансови средства СПЕС отговаря за сформирането на своя екип. Екипът включва експерти по специфични въпроси на политиката и сигурността съобразно изискванията на мандата. СПЕС своевременно и редовно предоставя на Съвета и на Комисията информация за състава на своя екип.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от изпращащата държава членка, изпращащата институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани да работят със СПЕС. Договорно наетите членове на международния персонал трябва да са граждани на държава членка.
   3.   Целият командирован персонал остава под административното ръководство на изпращащата държава членка, изпращащата институция на Съюза или съответно на ЕСВД и изпълнява задълженията си и действа в интерес на мандата на СПЕС.
   4.   Персоналът на СПЕС е разположен в същите сгради като съответните отдели на ЕСВД или делегациите на Съюза, така че да се осигурят съгласуваност и последователност на дейностите им.
   Член 7
   Привилегии и имунитети на СПЕС и персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на персонала на СПЕС, се договарят с приемащите държави по целесъобразност. За тази цел държавите членки и ЕСВД оказват изцяло необходимото съдействие.
   Член 8
   Сигурност на класифицираната информация на ЕС
   СПЕС и членовете на екипа на СПЕС спазват принципите и минималните стандарти за сигурност, установени с Решение 2013/488/ЕС на Съвета (3).
   Член 9
   Достъп до информация и логистична подкрепа
   1.   Държавите членки, Комисията, ЕСВД и Генералният секретариат на Съвета осигуряват на СПЕС достъп до всякаква информация от значение за него.
   2.   Делегациите на Съюза в региона и/или държавите членки, според случая, предоставят логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза в оперативно качество съгласно дял V от Договора, СПЕС предприема всички разумно приложими мерки, в съответствие с мандата на СПЕС и обстановката от гледна точка на сигурността в района, за който отговаря, за сигурността на целия персонал под прякото ръководство на СПЕС, по-специално като:

               а)

               изготвя конкретен план за сигурност въз основа на насоките от ЕСВД, който включва конкретни физически, организационни и процедурни мерки за сигурност, уреждащи управлението на безопасното придвижване на персонала към и в рамките на района, за който отговаря, както и управлението на инциденти, свързани със сигурността, и предвижда план за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района, за който отговаря;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района, за който отговаря, въз основа на степента на риск, определена за този район от ЕСВД;

               г)

               гарантира изпълнението на всички приети препоръки, направени в резултат на извършените редовни оценки на сигурността, и представя пред Съвета, ВП и Комисията писмени доклади относно изпълнението на тези препоръки, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Докладване
   1.   СПЕС представя редовни устни и писмени доклади на ВП и КПС. При необходимост СПЕС докладва също така пред работните групи на Съвета. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   2.   СПЕС докладва за най-добрия начин за реализиране на инициативите на Съюза, като например приноса на Съюза към реформите, както и по политическите аспекти на съответните проекти на Съюза за развитие, след съгласуване с делегациите на Съюза в региона.
   Член 12
   Координация
   1.   СПЕС допринася за единството, последователността и ефективността на действията на Съюза и подпомага осигуряването на съгласувано използване на всички инструменти на Съюза и действия на държавите членки за постигането на целите на политиката на Съюза. Действията на СПЕС се координират с тези на съответните делегации на Съюза и тези на Комисията. СПЕС провежда редовни брифинги за мисиите на държавите членки и за делегациите на Съюза в региона.
   2.   На място се поддържат тесни връзки със съответните ръководители на мисиите на държавите членки и на делегациите на Съюза. Те полагат всички усилия, за да съдействат на СПЕС при изпълнението на мандата му. В тясно сътрудничество със съответните делегации на Съюза СПЕС предоставя политически насоки на местно ниво на командващия силите на EUNAVFOR Atalanta, на командващия мисията на EUTM Сомалия и на ръководителя на мисията EUCAP Somalia. СПЕС, командващите операциите на ЕС и командващият гражданските операции се консултират взаимно, когато е необходимо.
   3.   СПЕС осъществява тясно сътрудничество с властите на участващите държави, ООН, АС, IGAD, други национални, регионални и международни заинтересовани страни, както и с гражданското общество в региона.
   Член 13
   Съдействие по отношение на претенциите
   СПЕС и членовете на персонала на СПЕС съдействат за предоставяне на необходимото в отговор на претенции и задължения, възникнали във връзка с мандатите на предишните СПЕС в Судан и Южен Судан, оказват административна помощ и осигуряват достъп до съответните преписки за тази цел.
   Член 14
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. До 30 септември 2017 г. СПЕС представя на Съвета, на ВП и Комисията доклад за напредъка, а до 31 март 2018 г. — цялостен доклад за изпълнението на мандата.
   Член 15
   Влизане в сила
   Настоящото решение влиза в сила в деня на приемането му.

      Съставено в Брюксел на 17 февруари 2017 година.

            За Съвета

            Председател

         E. BARTOLO

      (1)  Решение 2011/819/ОВППС на Съвета от 8 декември 2011 г. за назначаване на специален представител на Европейския съюз за Африканския рог (ОВ L 327, 9.12.2011 г., стр. 62).

      (2)  Решение 2011/168/ОВППС на Съвета от 21 март 2011 г. относно Международния наказателен съд и за отмяна на Обща позиция 2003/444/ОВППС (ОВ L 76, 22.3.2011 г., стр. 56).

      (3)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).